**El sector espacial, preparat per posar en òrbita l’economia catalana**

[**Gemma Aguilera**](https://elmon.cat/author/gemma-aguilera/)19/03/2021 **(Nació digital)**

O els grans satèl·lits i les grans corporacions, o els nanosatèl·lits i les *start up*. En definitiva, **o l’economia de l’espai que havíem conegut fins ara, dominada pels gegants americans, russos i xinesos, o l’economia del Nou Espai,** oberta a regions i països amb un gran capital tecnològic i humà però amb molts menys recursos públics a l’abast. Catalunya, amb **una trentena d’empreses de primer nivell del sector espacial, i amb més de 200 que fan tasques auxiliars, però també amb** **una quinzena de centres de recerca i innovació punters en aquest àmbit**, reuneix les condicions necessàries per ser una peça rellevant en la construcció a nivell mundial d’aquest Nou Espai.

A finals del 2019, la Generalitat va impulsar l’[**Estratègia *NewSpace* de Catalunya,**](https://politiquesdigitals.gencat.cat/ca/tic/estrategia-new-space-de-catalunya/) que aquest cap de setmana oficialitza el tret de sortida amb el llançament de **l’Enxaneta, el primer nanosatel·lit català que arribarà a l’espai**: s’enlairarà des del cosmòdrom de Baikonur, al Kazakhstan, previsiblement aquest diumenge. La seva missió serà desplegar serveis de connectivitat global d’Internet de les coses a tot Catalunya. Per exemple, **es podrà monitoritzar el cabal dels rius i les reserves d’aigua per fer més eficient la gestió de l’aigua, el seguiment i la protecció de la fauna salvatge,** la recepció de dades meteorològiques d’estacions ubicades en llocs remots, el monitoratge de moviments del sòl per preveure desastres naturals i el monitoratge de ramats i de conreus per detectar malalties i definir estratègies més eficients.

**“L’espai és un sector clau de futur per a Catalunya com a país, perquè porta reindustrialització,** té una clara projecció internacional i aporta alt valor afegit. **Mònica Roca, enginyera i fundadora del grup d’empreses isardSAT,**té seus a Barcelona i al Regne Unit, i es dediquen a la investigació en l’àmbit de l’observació de la Terra mitjançant el processament de dades provinents d’instruments a bord de satèl·lits artificials i a la creació de serveis per prevenir i mitigar els efectes del canvi climàtic. Sateliot treballa per crear una constel·lació d’un centenar de nanosatèl·lits per oferir serveis de connectivitat. **Tenim empreses, tenim talent, tenim indústria i tenim universitats i centres de recerca, per tant, tenim la llavor d’una gran indústria aeroespacial en un futur proper”**, defensa el CEO de Sateliot.

Abans l’espai era de les grans multinacionals i ara es basa més en el desenvolupament tecnològic que en les xifres milionàries.